Document ID: 32010D0604

ΑΠΌΦΑΣΗ ΤΗΣ ΕΠΙΤΡΟΠΉΣ
της 6ης Οκτωβρίου 2010
για την επαναδιάθεση στην Πορτογαλία πρόσθετων ημερών στη θάλασσα εντός των διαιρέσεων ICES VΙΙΙc και ΙΧa, εξαιρουμένου του κόλπου του Κάδιξ
[κοινοποιηθείσα υπό τον αριθμό Ε(2010) 6735]
(Το κείμενο στην πορτογαλική γλώσσα είναι το μόνο αυθεντικό)
(2010/604/ΕΕ)
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη:
τη συνθήκη για τη λειτουργία της Ευρωπαϊκής Ένωσης,
τον κανονισμό (ΕΕ) αριθ. 53/2010 του Συμβουλίου, της 14ης Ιανουαρίου 2010, περί καθορισμού, για το 2010, για ορισμένα αποθέματα ιχθύων και ομάδες αποθεμάτων ιχθύων, των αλιευτικών δυνατοτήτων στα ύδατα της ΕΕ και, για τα σκάφη της ΕΕ, σε άλλα ύδατα όπου απαιτούνται περιορισμοί αλιευμάτων και περί τροποποιήσεως των κανονισμών (ΕΚ) αριθ. 1359/2008, (ΕΚ) αριθ. 754/2009, (ΕΚ) αριθ. 1226/2009 και (ΕΚ) αριθ. 1287/2009 (1), και ιδίως το σημείο 7.5 του παραρτήματος ΙΙΒ,
Εκτιμώντας τα ακόλουθα:
(1)
Στο σημείο 5.1 του παραρτήματος ΙΙΒ του κανονισμού (ΕΕ) αριθ. 53/2010 προσδιορίζεται ο μέγιστος αριθμός ημερών κατά τις οποίες τα κοινοτικά σκάφη ολικού μήκους ίσου ή μεγαλύτερου από 10 μέτρα, τα οποία φέρουν τράτες, δανέζικες τράτες ή παρόμοια εργαλεία με μέγεθος ματιών ίσο ή μεγαλύτερο των 32 mm και απλάδια δίχτυα με μέγεθος ματιών ίσο ή μεγαλύτερο των 60 mm, ή παραγάδια βυθού μπορούν να παραμένουν εντός των διαιρέσεων ICES VΙΙΙc και ΙΧa, εξαιρουμένου του κόλπου του Κάδιξ, από την 1η Φεβρουαρίου 2010 έως τις 31 Ιανουαρίου 2011.
(2)
Με το σημείο 7.5 του παραρτήματος IIB δίνεται στην Επιτροπή το δικαίωμα να λάβει απόφαση με την οποία επαναξιολογείται ο πρόσθετος αριθμός ημερών που προκύπτει από οριστική παύση αλιευτικής δραστηριότητας και είχε χορηγηθεί προηγουμένως από την Επιτροπή.
(3)
Κατά την επαναξιολόγηση των πρόσθετων ημερών αλιείας που είχαν χορηγηθεί προηγουμένως από την Επιτροπή θα πρέπει να ληφθεί υπόψη η μέθοδος υπολογισμού που προβλέπεται στη δεύτερη παράγραφο του σημείου 7.1 του παραρτήματος IIB και ο υπολογισμός να βασιστεί στους τρέχοντες συνδυασμούς εργαλείων και περιορισμούς των ημερών στη θάλασσα.
(4)
Στις 8 Φεβρουαρίου, 23 Φεβρουαρίου, 25 Μαρτίου και 22 Απριλίου 2010 η Πορτογαλία υπέβαλε στοιχεία και ζήτησε από την Επιτροπή να επαναξιολογήσει τον αριθμό ημερών που είχε χορηγηθεί προηγουμένως από την Επιτροπή.
(5)
Την απόφαση 2007/474/ΕΚ της Επιτροπής, της 4ης Ιουλίου 2007, για τη διάθεση στην Πορτογαλία πρόσθετων ημερών στη θάλασσα εντός των διαιρέσεων ICES VΙΙΙc και ΙΧa εξαιρουμένου του κόλπου του Κάδιξ (2), και με βάση τους τρέχοντες συνδυασμούς εργαλείων και περιορισμούς των ημερών στη θάλασσα, διατίθενται στην Πορτογαλία δεκατέσσερις επιπλέον ημέρες στη θάλασσα, από την 1η Φεβρουαρίου 2010 έως τις 31 Ιανουαρίου 2011, για σκάφη που φέρουν αλιευτικά εργαλεία τα οποία ορίζονται στο σημείο 2 στοιχείο α) του παραρτήματος IIB του κανονισμού (ΕΕ) αριθ. 53/2010.
(6)
Την απόφαση 2010/415/ΕΕ της Επιτροπής, της 26ης Ιουλίου 2010, για τη διάθεση στην Πορτογαλία πρόσθετων ημερών στη θάλασσα εντός των διαιρέσεων ICES VΙΙΙc και ΙΧa, εξαιρουμένου του κόλπου του Κάδιξ (3), και με βάση τους τρέχοντες συνδυασμούς εργαλείων και περιορισμούς των ημερών στη θάλασσα, διατίθενται στην Πορτογαλία δεκαεννέα επιπλέον ημέρες στη θάλασσα, από την 1η Φεβρουαρίου 2010 έως τις 31 Ιανουαρίου 2011, για σκάφη που φέρουν αλιευτικά εργαλεία τα οποία ορίζονται στο σημείο 2 στοιχείο α) του παραρτήματος IIB του κανονισμού (ΕΕ) αριθ. 53/2010,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Ο μέγιστος αριθμός ημερών κατά τις οποίες τα αλιευτικά σκάφη με σημαία Πορτογαλίας, τα οποία φέρουν τον συνδυασμό αλιευτικών εργαλείων που αναφέρονται στο σημείο 2 στοιχείο α) του παραρτήματος IIB του κανονισμού (ΕΕ) αριθ. 53/2010 και δεν υπόκεινται σε ουδεμία από τις ειδικές προϋποθέσεις που απαριθμούνται στο σημείο 5.2 του εν λόγω παραρτήματος, μπορούν να παραμένουν εντός των διαιρέσεων ICES VΙΙΙc και ΙΧa, εξαιρουμένου του κόλπου του Κάδιξ, όπως προβλέπεται στον πίνακα I του εν λόγω παραρτήματος, τροποποιείται σε 191 ημέρες ετησίως.
Άρθρο 2
Η παρούσα απόφαση απευθύνεται στην Πορτογαλική Δημοκρατία.
Βρυξέλλες, 6 Οκτωβρίου 2010.

Labels: 11
18
6